Plaasmoorde!!!!! Farm Murders!!!!! - Page 434 - Stormfront
Page 434 of 673 « First < 334 384 420 421 422 423 424 425 426 427 428 429 430 431 432 433 434 435 436 437 438 439 440 441 442 443 444 445 446 447 448 484 534 > Last »
06-09-2009, 03:13 AM #4331
Matie ‘lewend begrawe’
Die 20-jarige Matie-student Erin van Rensburg wat Maandagoggend van haar woonstel in Stellenbosch vermis geraak het en wie se lyk Woensdagoggend in ’n sandgraf buite Elandsbaai gevind is, is vermoedelik verwurg en daarna lewend begrawe deur haar vermeende moordenaar.
Betroubare bronne het aan Rapport gesê Erin is verwurg, verkrag en moontlik ook gesodomiseer. ’n Graaf is gebruik om haar lyk toe te gooi.
Daar is glo ook bewyse dat die tenger student, terwyl sy gewelddadig aangerand is, verbete teruggeveg het.
’n Skopmerk was aan haar maag sigbaar.
Polisiehonde het die student se sandgraf Woensdagoggend om 07:30 gevind.
Behalwe wurgmerke aan haar nek was daar ook skraapmerke aan haar rug. Sy is vermoedelik gesleep.
Dinsdag is ’n 24-jarige Matie, Jacobus Eksteen, ’n B.Rek.-student en ’n vriend van Erin se broer, ?Byron (24), sowat sewe uur lank deur die polisie ondervra.
Erin en Byron het ’n woonstel in die Vergezicht-woonstelgebou in Mount Albertstraat in Stellenbosch gedeel.
Tot laat Dinsdagmiddag het Eksteen die polisie se vrae blykbaar nog hardkoppig probeer ontduik en gemeen as hy nie praat nie, sal niemand haar kry nie.
“Inspekteur, moenie dink ek is ’n tweede Fred van der Vyver nie,” het Eksteen glo tydens sy ondervraging aan die bobaas-ondervraer van die Stellenboschse ondersoekspan, speurinspekteur Johan Nel, gesê.
Van der Vyver is deur die hof vrygespreek van die moord op Inge Lotz in 2005.
Maar teen vroegaand het die deurbraak gekom. Die moord-legkaart het begin pas.
Die ondersoekspan het in die donker na “ ’n niemandsland” sowat 8 km buite Elandsbaai vertrek.
Dit was waar Eksteen en Erin vermoedelik in sy wit Jetta stilgehou het. Hy ken die Weskus goed omdat sy familie ’n vakansiehuis in Langebaan het.
Eksteen het glo ’n obsessie met die aantreklike Erin gehad, maar sy het hom voorheen al meegedeel dat daar nie sprake van ’n liefdesverhouding tussen hulle kan wees nie.
Sy het toe al haar selfoonverskaffer gevra om Eksteen se selfoonnommer te blokkeer.
Teen drieuur Woensdagoggend is varsgebreekte takke langs die pad opgemerk.
Die polisie het die sleepmerke in die sand deur die digte bosse gevolg.
Polisiehonde het op die sandgraf, sowat 1,8 m diep, afgekom waarin die liggaam van die donkerkop begrawe was.
’n Woonsteleienaar in dieselfde kompleks as waar Erin en haar broer gebly het, het aan Rapport gesê Erin se pa, mnr. Errol van Rensburg, het dit Dinsdag “vreemd” gevind dat Eksteen nog nie met hom gesimpatiseer het nie.
Ook dat beserings aan Eksteen se hande baie verdag was.
Van Rensburg en sy vrou, Helen, is opsieners by die De Bakke-woonwapark in Mosselbaai en bly sedert die gru-voorval in Stellenbosch.
Eksteen se ma, mev. Marieta Eksteen, het aan Rapport gesê sy en haar man, Koos (’n dokter in Upington), “is sprakeloos”.
“Ons weet nog nie wat gebeur het nie. Die prokureur en die speurders het ons nog geen inligting gegee nie.
“Dis ’n moeilike tyd vir enige ouer om deur te gaan. Ons het só iets nie verwag nie.
“Jakob (Jacobus) is ’n intelligente seun.”
Donderdag het Eksteen verwese in die beskuldigdebank gestaan in die landdroshof in Stellenbosch op aanklag van ontvoering en moord.
Sy regsverteenwoordiger, adv. Sakkie Maartens, het aan die hof gesê ’n distriksgeneesheer sal Eksteen se beserings ondersoek en ook dat die beserings met die beweerde voorval verband hou.
’n Nadoodse ondersoek is Vrydag in die Paarl afgehandel en die verslag sal Dinsdag, wanneer Eksteen weer in die hof verskyn, ingedien word.
• Met druktyd gister was die polisie op Velddrift besig met ’n ondersoek, maar hulle wou nie bevestig dat daar na Erin se selfoon gesoek word nie.
Adv. Lennit Max, provinsiale minister van gemeenskapsveiligheid, sê die voorvalle van misdaad in Stellenbosch is kommerwekkend.
“Dringende stappe sal gedoen moet word om die misdaadsyfer te verlaag en die publiek meer bewus te maak van hul veiligheid.”
Maar, sê Max, in gevalle waar die oortreder aan die slagoffer bekend is, is dit baie moeilik om die misdaad te keer.
'Hy wás my vriend'
Stellenbosch. – “Hy wás my vriend.”
Só het ’n ontstelde mnr. Byron van Rensburg (24) gister gesê oor sy verbintenis met mnr. Jacobus Eksteen (24), wat aangehou word in verband met die dood van me. Erin van Rensburg (20), Byron se jongste suster.
Kop onderstebo en met gebuigde skouers was dié enigste broer van die vermoorde Matie wie se lyk verlede week in ’n diep gat op ’n hoë sandduin by Elandsbaai aan die Weskus gevind is, gister teruggetrokke toe die Wes-Kaapse LUR vir gemeenskapsveiligheid, mnr. Lennit Max, die Van Rensburg-gesin aan huis in Bellville besoek het.
Op die vraag van Max aan Byron of Eksteen ’n vriend van hom is, het hy beslis gesê: “Hy wás my vriend.”
Sy pa, mnr. Errol van Rensburg van Mosselbaai, het bevestig: “Hulle was ses jaar lank vriende.”
Eksteen het verlede Donderdag vlugtig in die Stellenbosse landdroshof op aanklagte van moord en ontvoering verskyn. Hy is nie gevra om te pleit nie en en kom na verwagting weer môre voor.
Die uitslag van die lykskouing op die oorledene is intussen aan die polisie bekend gemaak, maar kon gister nog nie aan die media deurgegee word nie aangesien die verslag as bewysstuk eers voor die hof moet dien, het kapt. René Matthee, ’n woordvoerder van die Stellenbosch-polisiekantoor, gesê.
Sy het benadruk dat die wyse waarop Erin dood is, slegs in die hof bekend gemaak kan word.
Eksteen is verlede Dinsdagmiddag, ’n dag nadat Erin by die polisie as vermis aangemeld is, in Stellenbosch in hegtenis geneem. Haar lyk is die Woensdagoggend by Elandsbaai gevind.
Eksteen word in die polisieselle in Stellenbosch aangehou.
Max het met sy besoek aan die Van Rensburg-gesin gesê: “Mense wat vermoor word deur diegene die naaste aan hulle, se moorde is nie voorspelbaar nie en die polisie kan dus nie voorkomend optree nie.
“Die leefwyse van studente, waar hulle nie ingestel is op hul eie veiligheid nie, is een van die kommerwekkende faktore wat bydra tot misdaad teen hulle. Die onbekwaamheid van studente gee aan misdadigers die geleentheid om hulle as slagoffers te gebruik. Veiligheid begin dus by die gemeenskap en die studente self,” het Max gesê.
Intussen stroom boodskappe van skok, hartseer en simpatie steeds in op die sosiale netwerk Facebook.
Meer as 600 boodskappe was teen druktyd te lees op ’n groepprofiel, “In Loving Memory of our Angel, Erin van Rensburg”.
Dit sluit ook boodskappe vir die Eksteen-familie in. Een daarvan lui: “Daar is ook die Eksteen-familie. Ek ken hulle my hele lewe lank en dr. Eksteen en sy vrou was nog altyd daar as ons hulle nodig gehad het. Die beste dokter in Upington, met ’n hart van goud, sy vrou is net so geliefd, en almal in Upington is stukkend van skok oor hierdie ongelooflike tragedie wat hul huis getref het.
“Sommige dinge is onverstaanbaar, en noudat ek ook aan hierdie kant van so ’n tragedie staan, maak dit my deernis net soveel groter vir albei partye.”
06-09-2009, 03:15 AM #4332
Hy dink net: ‘Hoe gaan ek hul red?’
Al waaraan mnr. Rustin Limbert kon dink terwyl sy ma, vrou en babaseun in die hande van rowers was, was “Hoe gaan ek hulle red?”.
Een van die rowers is minder as ’n halfuur later ná ’n skietgeveg dood.
Limbert (38) het gister buite die Limbert Arms Restaurant & Pub in Mnandi, Centurion, vertel hoe vier gewapendes minder as 24 uur tevore by dié kuierplek ingestap en die klante beveel het om op die vloer te lê.
Een van die rowers het ’n AK47-aanvalsgeweer gehad.
Limbert, wat saam met sy pa, Lindsay (66), agter die kroegtoonbank was, kon na die eerste verdieping hardloop.
Hier het hy die noodknoppie gedruk en sy vuurwapen gekry.
Van die rowers het intussen Limbert se ma, Helen (65), sy vrou, Natasha (24), en babaseun, Tristan (15 maande), uit die kombuis geruk.
Hulle moes in die kroeg op die vloer lê.
Terwyl die rowers dít gedoen het, kon Limbert sr. ook wegkom om sy vuurwapen te kry.
“Ek dink hulle het geweet ek en my pa is in die rondte, maar hulle het nie geweet waar nie,” het Limbert gesê.
Die rowers het almal wat op die vloer gelê het, se selfone, beursies en juwele gevat.
Limbert het na buite gegaan en om die gebou gehardloop.
Toe hy aan die voorkant van die gebou kom, het veiligheidswagte van die Monitor-Net-veiligheidsmaatskappy by die hek ingery.
“Ek het vir hulle geskree om te pasop, want daar is gewapende rowers binne.”
Limbert het gesê hy is toe weer om die gebou.
Die rowers het tóé uit die restaurant gekom en hulle teen die veiligheidswagte vasgeloop.
’n Skietgeveg het tussen die rowers en die wagte ontstaan. Limbert sr. het ook ’n paar skote afgevuur.
’n Rower is getref. Sy makkers het hom daar gelos en met die meeste van die buit weggehardloop.
Die gewonde rower is onderweg hospitaal toe dood.
“Enigiemand kon hom raakgeskiet het. Dit kon selfs een van sy makkers gewees het,” het Limbert gesê.
’n Sak vol drankbottels wat die rowers geroof het, en ’n BMW waarmee hulle by die restaurant aangekom het, is op die toneel gekry.
Die plaaslike buurtwag het die rowers probeer opspoor, maar was onsuksesvol.
Volgens Limbert is dit net te maklik vir misdadigers om in die nabygeleë Diepsloot- en Olievenhoutbosch-plakkerskampe te verdwyn.
27 Mei 2009: Mnr. Bernie Leibbrandt (66) word voor sy motorhuis op sy kleinhoewe in die kop geskiet.
Net ’n selfoon word vermis.
2 Februarie 2009: Mnr. Louis Viljoen (39), ’n lid van die Mnandi-buurtwag, word doodgeskiet en mnr. André Erlank (18), nog ’n lid, in die bors gewond ná ’n rooftog by die Spar in Mnandi. Drie mans is vasgetrek.
06-09-2009, 03:16 AM #4333
Pa wil ander red ná seun sterf
’n Jong man van die Oos-Rand wat verlede week ’n hartaanval en beroerte gekry het nadat hy butaangas gesnuif het om homself te bedwelm, is eergister dood.
Mnr. Wikus Berning (19) se familie het nou besluit iets goeds moet uit sy dood kom: sy emosionele pa, Victor, het gister huilend aan Beeld gesê ander moet gewaarsku word teen die gevare van butaanverslawing.
Berning sr. wil nou ’n groep stig om dié verslawing te beveg.
Sy seun is eergister in Charlotte Maxeke-hospitaal (voorheen Johannesburg- Akademiese hospitaal) dood nadat hy Dinsdag by sy ma (me. Yvonne Hoffmann) se huis in Kempton Park met ’n spuitkannetjie sigaretaansteker-brandstof langs sy liggaam gevind is.
Berning sr. het gister gesê hy wil die groep stig sodat ouers wie se kinders butaan snuif, kan saamstaan “sodat iets aan dié verslawing onder jong kinders gedoen kan word”.
“ ’n Mens weet nie altyd wat jou kind doen nie. Ek dink nie die laaities besef die gevare nie,” het hy gesê.
Berning sr. het vertel sy seun het eers ’n hartaanval gehad en toe ’n beroerte wat breinskade veroorsaak het.
“Hy was bewusteloos en aan ’n ventilator gekoppel. Dit was erg om hom so te sien,” het Berning sr. gesê. Volgens Berning se stiefma, mev. Christel Berning, was hy “ ’n wonderlike kind”.
“Hoewel die Here Wikus by ons weggeneem het, sal hy die lewens red van soveel ander kinders wat hopelik uit sy dood sal leer.”
Berning jr. het deeltyds by Pick n Pay in Edenvale aan die Oos-Rand gewerk. “Hy het nog Dinsdagaand vir ons kom sê Pick n Pay het hom ’n kontrak van ses maande aangebied omdat hy so goed gewerk het,” het mev. Berning gister vertel.
“Net ’n uur later het ons die oproep gekry om te sê hy is dood.”
Berning sr. het met trane in sy oë vertel hoe ’n lewendige en aktiewe kind sy seun was.
“ ’n Mens sou nooit kon dink dat hy hom met sulke goed sal ophou nie. Dís hoekom ek die groep wil stig – sodat ander ouers nie deur dieselfde pyn hoef te gaan nie.
“Ek wil dit ’n landwye projek maak en skole uitdaag om betrokke te raak. Soveel mense weet nie eens van dié verslawing nie. Dit is seker die maklikste beskikbare drug.”
Berning jr. laat sy pa, ma, stiefma en vyf broers en susters agter. Begrafnisreëlings is nog getref nie.
Bel Berning sr. by 072 435 8759 vir meer inligting oor die groep teen butaanverslawing
06-09-2009, 03:17 AM #4334
Man dood nadat 4 by casino hom erg aanrand
’n Oud-rugbyspeler van die Oos-Rand is gister dood nadat hy Saterdagaand by ’n konsert van Steve Hofmeyr by die Carnival City-casino in Brakpan “wreed en sinneloos” voor sy vrou aangerand is.
Mnr. Andries Pieters (39), wat destyds vir die Brakpan-rugbyklub, asook Oos-Transvaal-rugby (nou die Valke), gespeel het, is buite dié casino se Privé-ingang deur ’n groep mans aangerand. Die mans het sy vrou, Lizette, glo sleggesê.
Sy moes toekyk terwyl hy so geskop en geslaan is dat hy in ’n koma verval het. Hy is met massiewe breinskade na die Unie-hospitaal in Alberton geneem. Hy is eergister breindood verklaar en het gister gesterf nadat die masjiene wat hom aan die lewe gehou het, afgeskakel is.
Vier jong Pakistani’s is kort ná die voorval in hegtenis geneem en het gister in die Brakpanse landdroshof verskyn.
Volgens mev. Phia Miller (44), Pieters se suster, het haar broer, sy vrou en twee vriende Saterdagaand ’n vertoning van Hofmeyr by dié casino bygewoon. Keanu (5), hul seun, het by sy grootouers oornag.
“Ons is totaal in die duister oor waarom dit gebeur het. Lizette was nog nie in ’n toestand om vir ons te kon vertel wat presies gebeur het nie. Ons weet net die groep mans het die vroue ge-chirp en Andries het toe met hulle begin rusie maak, waarna hy wreed aangerand is.”
Pieters, ’n bestuurder by Imperial Bank, se beserings was so erg dat hy volgens Miller “ernstige breinskade opgedoen het” en breindood verklaar is.
“Ons het eergister besluit dat die masjiene wat hom aan die lewe hou, afgeskakel en sy organe geskenk moet word. Hy sou nooit weer kon regkom nie.”
Sy het gesê haar broer was ’n kranige sportman.
Die Bosman-stadion in Brakpan is na Pieters se oupa, Piet Bosman, wat ook baie by rugby betrokke was, genoem.
Pieters laat ook sy ouers, mev. Anette en mnr. Willie Oosthuizen, en broers, mnre. Casper Pieters (42), Roelof Oosthuizen (30) en Pierre Pieters (21) agter.
Volgens supt. Sefako Xaba, Gautengse polisiewoordvoerder, is die aanklagte teen die Pakistani’s verander van aanranding met die opset om ernstig te beseer in moord.
Mnre. Mohammed Jabban (21), Raadhil Omar (19), Naheed Khan (21) en Nihal Khan (18) het gister vlugtig in die hof verskyn.
Hulle sal in aanhouding bly totdat die saak weer op 17 Junie voorkom.
Pieters se gedenkdiens vind oormôre om 14:00 by die NG kerk Dalpark plaas.
06-09-2009, 03:19 AM #4335
Bure, nie slotte, keer huisbraak
Veiligheidsmaatreëls tuis verlaag nie noodwendig jou kanse om ’n slagoffer van huisbraak te word nie.
Hoe beter mense mekaar egter in ’n gemeenskap ken en na mekaar omsien, hoe kleiner die kans dat hulle sal deurloop.
Die Instituut vir Sekerheidstudie (ISS) het dié en ander bevindinge in ’n studie oor waar watter misdade die meeste in Suid-Afrika voorkom en wie die kwesbaarste slagoffers is, onlangs bekend gemaak.
Een uit elke vyf mense wat aan ’n meningspeiling vir dié studie in 2007 deelgeneem het, was in die voorafgaande 12 maande óf slagoffers van misdaad óf het gesien hoe iemand in hul huishoudings geteiken word.
Dit het geblyk misdadigers teiken ryker en groter huishoudings meer dikwels as hul armer, kleiner bure.
Inwoners van Gauteng en KwaZulu-Natal loop die grootste gevaar om hul besittings weens diefstal te verloor.
Die Wes- en Noord-Kaap is die provinsies waar geweldmisdade soos rooftogte en aanranding die meeste voorkom.
Bruin mense is die kwesbaarste bevolkingsgroep wat huisbrake betref, met swart mense kort op hul hakke.
Behalwe vir huisbrake, is stedelike Suid-Afrikaners meer gereeld die slagoffers van misdaad as hul plattelandse medeburgers. Eiendomsmisdaad is die mees algemene misdaad – altesame 81% van die respondente het eiendomsmisdaad beleef, terwyl 23% geweldmisdade beleef het.
Huisbraak, diefstal van persoonlike besittings, omkoopversoeke van regeringsamptenare en diefstal van eiendom uit motors was die mees algemene maniere waarop respondente deurgeloop het.
Vroeëre navorsing het gewys jonger mense in Suid-Afrika (veral tussen die ouderdom van 16 en 35) is waarskynlik meer dikwels slagoffers van geweldmisdaad.
Mense wat gereeld sosiaal verkeer en meer geneig is om alkohol te gebruik, se kanse is ook groter om slagoffers van misdaad te word.
Die ISS het in sy 2007-studie op die rol van die volgende risiko-faktore vir misdaad gefokus: demografiese faktore soos ouderdom, geslag en ouderdomsgroep; woongebied; sosio-ekonomiese status; veiligheidsfaktore in die gebied waar die respondente woon en omgewingsfaktore soos die mate waartoe mense in ’n bepaalde gemeenskap by mekaar betrokke is en mekaar beskerm.
06-09-2009, 03:22 AM #4336
Pa kyk al na 3de lyk om oorskot van seun te vind
Brits. – ’n Pa het pas na ’n derde lyk in die lykhuis hier gaan kyk om te sien of dit dalk dié van sy seun is wat nege maande gelede verongeluk het.
Mnr. Johan Nel (36) is op 8 September verlede jaar ná ’n trompop-botsing naby Brits verkool.
Mnr. Frik en mev. Sougnet Nel van Louis Trichardt is ná die ongeluk kort-kort meegedeel hul seun se oorskot is gereed om afgehaal te word. “Avbob het gegaan om die lyk af te haal, maar elke keer was daar ’n probleem,’’ het mnr. Nel gesê.
Uiteindelik is daar in Januarie vir hulle gesê hul seun is reeds op 21 Oktober verlede jaar as ’n armlastige begrawe. Die graf in die Oukasie-begraafplaas is in Februarie opgegrawe.
Nou het dit geblyk dit was nie sy lyk wat opgegrawe is nie. Die Nels het verlede Maandag weer in die Brits-lykhuis na ’n lyk gaan kyk wat “beslis” nie hul seun s’n was nie”.
Later in die week het lykhuispersoneel weer vir mnr. Nel ’n ander lyk gewys. DNS-toetse word daarop gedoen, het mnr. Kallie Kriel, uitvoerende hoof van die burgerregte-organisasie AfriForum wat die familie bystaan, gesê.
“Dit is vir die familie traumaties en vir mnr. Nel moeilik om nou enigiets te glo.”
Me. Maureen Modiselle, premier van Noordwes, het op ’n vergadering onderneem om me. Rebecca Kasienyane, LUR vir gesondheid en maatskaplike ontwikkeling, te vra om ’n kommissie van ondersoek na die saak aan te stel waarvoor mnr. Nel ook twee lede kan aanwys.
Die moontlikheid van ’n siviele eis teen die provinsiale regering is nie uitgesluit nie, het Kriel gesê.
“Hulle het wel weer ingestem om vir die begrafnis en berading van die egpaar te betaal. Dis vir die Nels belangrik dat niemand ooit weer hierdeur hoef te gaan nie.”
Daar is al ’n nissie waarin die ouerpaar hul seun se oorskot wil plaas sodat hulle en sy kinders, Hendrik (10) en Jeanette (8), berusting kan vind.
06-09-2009, 03:23 AM #4337
Kaap is vol aanranders
Johannesburg. - As jy in die Wes- of Noord-Kaap bly, moet jy jou lyf maar skaars hou – geweldsmisdade soos rooftogte en aanranding kom weer die meeste hier voor.
Is jy egter in Gauteng of KwaZulu-Natal, moet jy jou besittings maar mooi oppas, want hiér is jou kans die grootste dat dit gesteel gaan word.
Bruin mense is volgens ’n verslag van die Instituut vir Sekerheidstudie (ISS) ook meestal die slagoffers van huisrooftogte, met swart mense kort op hul hakke. Indiërs en wit mense se huise word die minste beroof. Ryker en groter huishoudings word ook meermale as hul armer, kleiner bure beroof. En mans is ondanks hoë vlakke van huishoudelike geweld in Suid-Afrika meer gereeld die slagoffers van aanranding as vroue.
Die ISS het dié en ander resultate oor waar watter misdade die meeste in Suid-Afrika voorkom en wie die mees kwesbare slagoffers is onlangs bekend gemaak. Een uit elke vyf mense wat aan die meningsopname in 2007 deelgeneem het, was in die voorafgaande 12 maande óf slagoffers van misdade óf het gesien hoe iemand in hul huishoudings geteiken word.
Behalwe vir huisbrake, is stedelike Suid-Afrikaners meer gereeld die slagoffers van misdaad as hul plattelandse medeburgers. Eiendomsmisdaad is die mees algemene misdaad – altesaam 81% van die respondente het eiendomsmisdaad beleef, terwyl 23% geweldsmisdade beleef het. Huisbraak, diefstal van persoonlike besittings, omkoopversoeke van regeringsamptenare en die steel van eiendom uit motors was die mees algemene maniere waarop respondente geviktimiseer is.
Vroeëre navorsing het getoon jonger mense (veral tussen die ouderdom van 16 en 35) is waarskynlik meermale misdaadslagoffers. Mense wat gereeld sosiaal verkeer en meer geneig is om alkohol te gebruik, se kanse is ook groter om slagoffers van misdaad te word.
In die ISS se 2007-studie is gefokus op die rol van die volgende risikofaktore vir misdaad: demografiese faktore soos ouderdom, geslag en ouderdomsgroep; woongebied; sosio-ekonomiese status; sekerheidsfaktore in die gebied waar die respondente woon en omgewingsfaktore soos die mate waartoe mense in ’n bepaalde gemeenskap betrokke is by mekaar en mekaar beskerm.
Interessant genoeg toon die ISS se studie sekerheidsmaatreëls tuis verlaag nie noodwendig jou kanse om beroof te word nie. Hoe beter mense mekaar egter in ’n gemeenskap ken en na mekaar omsien, hoe kleiner is die kans dat rowers hulle sal viktimiseer.
Sien die tabel hieronder vir slagoffertendense soos dit uit die ISS se studie blyk.
06-09-2009, 03:25 AM #4338
Vrou (83) aangeval
Port Elizabeth. - Skaars ’n week nadat ’n bejaarde egpaar van die Baai aangerand is, moes ’n 83-jarige vrou gisteroggend hier om haar lewe veg.
Die vrou, wie se naam op polisie-versoek nie bekend gemaak word nie, het omstreeks 03:00 in haar huis in Humewood wakker geskrik toe ’n aanvaller haar herhaaldelik begin skop en slaan het.
“Sy het begin terugveg, maar het ná ’n ruk besef sy kan fisiek nie meer verder nie,” het kapt. Sandra Janse van Rensburg, ’n polisiewoordvoerder, gister gesê.
Die inbreker het met ’n paar besittings weggekom.
Die slagoffer het daarna haar versorger gaan wakker maak. Dié vrou (41) wat aan die ander kant van die huis bly, het dwarsdeur die aanval geslaap.
Die bejaarde is gister in die Dora Nginza-hospitaal opgeneem. Sy was nog te geskok om met die media te praat.
Sy is later ontslaan, maar die polisie kon nie sê of sy terug is na haar huis nie.
Janse van Rensburg het gesê dit wil voorkom of die agterdeur van die slagoffer se huis nie gesluit was nie.
Die polisie se honde-eenheid kon wel leidrade op die toneel vind.
Mnr. Monty Montgomery, operasionele bestuurder van Atlas Sekuriteit, het gesê dit wil voorkom of daar die laaste jaar en ’n half ’n diepe aggressie in misdadigers opgevlam het.
“Die aanvalle op bejaardes en vroue het skrikwekkend toegeneem.
“Voorheen sou rowers bejaardes net aansê om stil te sit en hulle sal nie seer kry nie. Sodra die polisie op die toneel kom, makeer die slagoffers niks. Maar nou is dit nie meer so nie.”
Montgomery benadruk dat die publiek ’n baie veiligheidsbewuste houding moet aanneem deur onder meer saans te sorg dat alle deure gesluit is en ’n alarmstelsel te installeer.
“Ons het in die verlede al baie sukses met alarms gehad. Sodra hulle afgaan, vlug die inbrekers.”
Die polisie het Montgomery se stelling beaam dat mense moet seker maak dat hul deure gesluit is.
’n Saak van huisbraak is geopen.
06-09-2009, 08:48 AM #4339
7 held for farm attack
Bloemfontein - A disabled woman and her elderly mother were attacked and assaulted with a gun in an armed robbery at their farm in Rosendal, in the eastern Free State, police said on Tuesday.
A gang of seven to nine people held up a domestic worker at gunpoint and robbed her of a cellphone at around 20:00 on Monday.
"They proceeded into the farm house where they found a disabled 53-year-old woman and her 77-year-old mother. They tied them up with telephone cables and proceeded ransacking the house," said Sergeant Mmako Mophiring.
The elderly woman was assaulted with a gun and sustained chest and facial injuries.
Her daughter was pistol-whipped in the face.
The robbers stole five guns and cellphones before they fled.
The women were transported to the Ficksburg hospital in a stable condition.
Seven robbers caught
Further investigation led the police to an area where they caught seven suspected robbers. Five of them were men and two were women.
The two guns stolen from the farm house were recovered.
Police also found two cars that were suspected to have been stolen, as a number of registration plates were found inside.
One of the suspects tried to escape and shot at the police when they cornered him.
He was wounded during the shooting and taken to a hospital in Ficksburg.
He was under police guard.
Police believed the gang was linked to other farm attacks in the area. They were all expected to appear in the Ficksburg Magistrate's Court on Wednesday, police said.
The police thanked farmers for assisting them with the investigation
06-10-2009, 04:18 AM #4340
Gestremde en bejaarde ma in plaasaanval
'n Vermeende plaasaanvaller is gister in 'n grootskaalse soektog ná 'n voorval in die distrik hier raakgeskiet nadat hy na bewering eerste op boere geskiet het.
Dit kom nadat sewe tot agt aanvallers gisteroggend die woning op die plaas Rooihoogte binnegegaan en die verlamde mev. Nellie Janse van Rensburg (53) en haar ma, mev. Martha van den Berg (76), aangerand het.
Boere en polisielede het die omgewing gefynkam om die aanvallers op te spoor. 'n Polisie-helikopter het ook aan die soektog deelgeneem.
Een van die vermeende aanvallers is in 'n mielieland opgespoor. Sers. Mmako Mophiring, polisiewoordvoerder, sê dié het na bewering eerste op die boere geskiet. Die boere het teruggeskiet en die man is in die rug getref. Hy is deur die Netcare 911-nooddienste behandel.
Een van die mense wat aan die soektog deelgeneem het, het vermoedelik van 'n bakkie geval en moontlik 'n ribbebeen gebreek.
Teen gistermiddag laat het die polisie drie van die vermeende aanvallers vasgetrek.
Janse van Rensburg se man en eienaar van die plaas, Japie, sê hy was gisteroggend saam met al drie sy werkers na sy ander plase om beeste kos te gee. Hul dogters, Marthie en Lientjie, was by hul ondernemings op Rosendal. Volgens hom was die kombuisdeur oop.
Mev. Janse van Rensburg is verlam nadat sy vier jaar gelede 'n beroerte gehad het.
Sy het op die bed in hul slaapkamer gelê. Haar ma het by haar in die slaapkamer gesit.
Die aanvallers het die huis binnegekom en Van den Berg met kragdraad aan die stoel vasgebind. Die vroue is volgens mnr. Janse van Rensburg pimpel en pers met vuiste geslaan. Hulle is volgens mnr. Janse van Rensburg steeds erg getraumatiseerd.
Die huiswerker, me. Anna Lesesa, was ook in die huis toe die booswigte opgedaag het. Sy het daarin geslaag om te vlug en is na 'n buurplaas. Hierna is mnr. Janse van Rensburg van die aanval in kennis gestel.
Die aanvallers het die kluissleutel in die hande gekry en 'n haelgeweer, .22-geweer, .22-pistool en windbuks geroof. Drie selfone en R900 is ook gebuit.
Die windbuks, .22-geweer en .22-pistool is intussen teruggekry.
Die booswigte het boonop die huis geplunder.
"Ek en my suster is baie geskok," sê Lientjie.
"Hoekom val hulle my ouma en ma aan wat só liefdevol is?"
Volgens haar help haar gesin altyd mense waar hulle kan. Sy sê in haar hart voel sy asof sy die skuldigdes kan doodmaak.
Marthie het aan haar suster gesê sy voel wat gebeur het, is onnodig en dat onskuldige mense in hul eie huis seergemaak is.